Участва в Руско-турската война (1877-1878). Бие се храбро с полка за овладяването на Гривицките редути при борбата за Плевен. Отличава се при преминаването на Троянския отряд през Стара планина. Награден е с Орден „Свети Георги“ IV ст. С полка достига до Адрианопол и извършва рекогносцировка на Галиполския полуостров. Повишен е във военно звание генерал-майор и е награден със златно оръжие „За храброст“.